ไฟแนนเชียลไดเจสต์
BLISS เพิ่มทุนเฉียดเท่าตัวขายพีพี
20 ส.ค. 2554

BLISS เพิ่มทุนเฉียดเท่าตัวขายพีพี
คณะกรรมการ บริษัท บลิสเทล (BLISS) มีมติอนุมัติการเพิ่มทุนจากจำนวน 449.25 ล้านบาท เป็น 829.50 ล้านบาท ออกหุ้นใหม่จำนวน 3,802.5 ล้านหุ้น พาร์หุ้นละ 0.10 บาท เสนอขายให้แก่บุคคลในวงจำกัด (พีพี) โดยจะต้องเสนอขายในราคาไม่ต่ำกว่าตลาดคือไม่ต่ำกว่า 0.01 บาท และจะต้องได้รับอนุมัติจากที่ประชุมผู้ถือหุ้น
IVL เดินเครื่องโรงงานสหรัฐ
บริษัท อินโดรามา เวนเจอร์ส (IVL) เปิดเผยว่า ขณะนี้โรงงาน AlphaPet Inc ในมลรัฐแอละแบมา ประเทศสหรัฐอเมริกาเริ่มเปิดดำเนินการได้แล้ว หลังจากแจ้งหยุดมาตั้งแต่วันที่ 29 เม.ย.ที่ผ่านมา เนื่องจากแหล่งจ่ายกระแสไฟฟ้าได้รับการซ่อมแซมบางส่วน คาดว่าจะผลิตเต็มกำลังการผลิตได้ในช่วงครึ่งหลังของเดือน พ.ค.นี้ 
บริษัทไม่ได้รับความเสียหายอย่างมีนัยสำคัญ นอกจากนี้ทรัพย์สินและการหยุดชะงักทางธุรกิจทำประกันภัยครอบคลุมความเสี่ยงไว้หมด
TIES คว้า 2 งาน 219 ล้านบาท
บริษัท ไทยบริการอุตสาหกรรมและวิศวกรรม (TIES) ได้รับงานก่อสร้างใหม่จำนวน 2 โครงการ รวมมูลค่า 219.18 ล้านบาท (รวมภาษีมูลค่าเพิ่ม) แบ่งเป็นงานปรับปรุงงานอาคารเมอร์รี่คิงส์ วังบูรพา มูลค่าโครงการ 140 ล้านบาท ระยะเวลา 6 เดือน ตั้งแต่วันที่ 1 พ.ค.31 ต.ค. 2554 
บริษัท ท่าอากาศยานไทย จ้างบริษัทปรับปรุงต่อเติมพื้นที่ตรวจหนังสือเดินทาง (ตม.) ชั้น 4 อาคารผู้โดยสาร มูลค่า 79.18 ล้านบาท ก่อสร้าง 11 เดือน สิ้นสุดวันที่ 31 มี.ค. 2555 
SUPER เปลี่ยน 2 ผู้ถือหุ้นใหญ่ 
บริษัท ซุปเปอร์บล๊อก (SUPER) เปิดเผยว่า ผู้ถือหุ้นใหญ่ 2 คน คือ นางดาราณี อัตตะนันทน์ ซึ่งถือหุ้นอยู่ทั้งหมด 102 ล้านหุ้น คิดเป็นสัดส่วน 21.62% แบ่งขายให้แก่ น.ส.อุดมรัตน์ สุขประสิทธิ์ 100 ล้านหุ้น หรือ 21.19% คงเหลือเพียง 2 ล้านหุ้น หรือ 0.42% ทั้งนี้ น.ส.อุดมรัตน์ รายงานว่า ราคาได้มาสูงสุดอยู่ที่ 0.58 บาท เมื่อวันที่ 3 พ.ค.ที่ผ่านมา
ด้าน น.ส.ปาณิสรา เที่ยงธรรม เดิมถือหุ้นจำนวน 50,00-1,000 หุ้น คิดเป็น 10.60% ได้ขายหุ้นให้แก่นางหทัยรัตน์ จุฬางกูร จำนวน 50 ล้านหุ้น ทั้งนี้การเปลี่ยนแปลงผู้ถือหุ้นจะไม่มีผลกระทบต่อธุรกิจและโครงสร้างการจัดการของบริษัท